CELEX: 62011CA0158
Language: mt
Date: 2012-06-14 00:00:00
Title: Kawża C-158/11: Sentenza tal-Qorti tal-Ġustizzja (It-Tieni Awla) tal- 14 ta’ Ġunju 2012 (talba għal deċiżjoni preliminari tal-Cour de cassation — Franza) — Auto 24 SARL vs Jaguar Land Rover France SAS (Kompetizzjoni — Artikolu 101 TFUE — Settur tal-vetturi bil-mutur — Regolament (KE) Nru 1400/2002 — Eżenzjoni skont il-kategoriji — Sistema ta’ distribuzzjoni selettiva — Kunċett ta’ “kriterji speċifikati” fir-rigward ta’ sistema ta’ distribuzzjoni selettiva u kwantitattiva — Rifjut ta’ approvazzjoni bħala distributur ta’ vetturi ġodda — Nuqqas ta’ kriterji ta’ għażla kwantitattivi preċiżi, oġġettivi, proporzjonati u li ma humiex diskriminatorji)

28.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/5
            
         Sentenza tal-Qorti tal-Ġustizzja (It-Tieni Awla) tal-14 ta’ Ġunju 2012 (talba għal deċiżjoni preliminari tal-Cour de cassation — Franza) — Auto 24 SARL vs Jaguar Land Rover France SAS
   (Kawża C-158/11) (1)
   
   (Kompetizzjoni - Artikolu 101 TFUE - Settur tal-vetturi bil-mutur - Regolament (KE) Nru 1400/2002 - Eżenzjoni skont il-kategoriji - Sistema ta’ distribuzzjoni selettiva - Kunċett ta’ “kriterji speċifikati” fir-rigward ta’ sistema ta’ distribuzzjoni selettiva u kwantitattiva - Rifjut ta’ approvazzjoni bħala distributur ta’ vetturi ġodda - Nuqqas ta’ kriterji ta’ għażla kwantitattivi preċiżi, oġġettivi, proporzjonati u li ma humiex diskriminatorji)
   2012/C 227/07
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Auto 24 SARL
   
      Konvenuta: Jaguar Land Rover France SAS
   
      Suġġett
   
   Talba għal deċiżjoni preliminari — Cour de Cassation — Interpretazzjoni tal-Artikolu 1(1)(f) tar-Regolament tal-Kummissjoni (KE) Nru 1400/2002, tal-31 ta’ Lulju 2002, dwar l-applikazzjoni tal-Artikolu 81(3) tat-Trattat fuq kategoriji ta’ ftehim vertikali u prattiċi miftiehma fis-settur tal-vettur bil-mutur (ĠU Edizzjoni Speċjali bil-Malti, Kapitolu 8, Vol. 2, p. 158) — Sistema ta’ distribuzzjoni selettiva — Rifjut li jiġi awtorizzat bħala distributur ta’ vetturi ġodda Land Rover — Kunċett ta’ “kriterja(i) speċifikata(i)” fil-kuntest ta’ distribuzzjoni selettiva u kwantitattiva — Nuqqas ta’ kriterji ta’ selezzjoni kwantitattivi preċiżi, oġġettivi, proporzjonati u mhux diskiminatorji
   
      Dispożittiv
   
   Bil-kliem “kriterja speċifikata” li jinsabu fl Artikolu 1(1)(f) tar-Regolament tal-Kummissjoni (KE) Nru 1400/2002 tal-31 ta’ Lulju 2002 dwar l-applikazzjoni tal-Artikolu 81(3) tat-Trattat fuq kategoriji ta’ ftehim vertikali u prattiċi miftiehma fis-settur tal-vettur bil-mutur, hemm lok li jinftiehem, fir-rigward ta’ sistema ta’ distribuzzjoni selettiva u kwantitattiva fis-sens ta’ dan ir-regolament, kriterji li l-kontenut preċiż tagħhom jista’ jiġi vverifikat. Sabiex tibbenefika mill-eżenzjoni prevista minn dan ir-regolament, ma huwiex neċessarju li tali sistema tkun ibbażata fuq kriterji li huma ġġustifikati oġġettivament u applikati b’mod konsistenti u mhux ivarjaw fir-rigward ta’ kull kandidat għall-approvazzjoni.
   
      (1)  ĠU C 179, 18.6.2011.